पाकिस्तान हार टार्न संघर्ष गर्दै
पाकिस्तान न्युजिल्यान्डविरुद्धको पहिलो टेस्टको चौथो दिन मंगलबार हार टार्न संघर्षरत छ । जितका लागि ३ सय ७३ रनको लक्ष्य पाएको पाकिस्तानले दिनको खेल टुंगिँदा तीन विकेट गुमाएर ७१ रन बनाएको छ ।
माउन्ट मनगुनई — पाकिस्तान न्युजिल्यान्डविरुद्धको पहिलो टेस्टको चौथो दिन मंगलबार हार टार्न संघर्षरत छ । जितका लागि ३ सय ७३ रनको लक्ष्य पाएको पाकिस्तानले दिनको खेल टुंगिँदा तीन विकेट गुमाएर ७१ रन बनाएको छ ।पाकिस्तानका लागि फवाद आलम २१ र अजर अलि ३४ रन बनाएर खेलिरहेका छन् । पाहुना टिम अझै पनि ३ सय २ रनले पछाडि छ । उसले हारबाट जोगिन मंगलबार अन्तिम तथा पाँचौं दिन कडा संघर्ष गर्नुपर्नेछ ।न्युजिल्यान्डले यसअघि आफ्नो दोस्रो इनिङ्स पाँच विकेट गुमाएर १ सय ८० रनमा टुंगेको घोषणा गरेको थियो । 